Kelmės miesto I tvenkinys
55°37′37″ š. pl. 22°56′28″ r. ilg.﻿ / ﻿55.62694°š. pl. 22.94111°r. ilg.﻿ / 55.62694; 22.94111 Kelmės miesto I tvenkinys – tvenkinys Lietuvoje, Kelmės rajone, Kelmės mieste. Sudarytas užtvenkus Kražantės upę (Dubysos intakas) 24,2 km nuo jos žiočių. Tvenkinio ilgis iš pietų į šiaurę – 0,55 km, plotis – iki 0,19 km. Yra 0,29 ha sala. Altitudė 113 m. Krantai žemi. Skersai tvenkinį kerta kelias  157  Kelmė–Tytuvėnai . Rytinėje pakrantėje įkurtas Kelmės miesto Draugystės parkas. Į pietus plyti pievos. Tvenkinys įrengtas XX a. pradžioje, kai buvo pastatytas vandens malūnas. 2013 m. malūno patalpose įrengta 55 kW galios mažoji hidroelektrinė, o 2014 m. įrengtas žuvitakis. Tvenkinio šiaurinėje dalyje yra įrengtas fontanas.